Pat Garrett

**Patrick Floyd Garrett** (* 5. Juni 1850 in *Cusseta*, Chambers County, Alabama; † 28. Feba 1908 bei *Las Cruces*, New Mexico) is a US-amerikanischa Sheriff in Lincoln County, New Mexico gwen. Am 14. Juli 1881 hoda an *Henry McCarty *(aa *William Bonney *oda *Henry Antrim* gnennt), alias Billy the Kid daschossn.

## Lem
Da Pat Garrett is in Louisiana afgwoxn und spada noch New Mexico ganga, Bisons jong. No hoda Sei zichd und hod se ois Ziaglbrenna vasuacht. Dann isa beim *Pete Maxwell* ois Pferdlflega gwen, duat hoda no an Henry McCarty drofa und se homse ogfreind. Spada sans wida eigane Weg ganga. Da Garrett hod sei Valobde *Apolonaria Gutierrez* keirat und se hom siem Kinda griagt. Da McCarty is in dera Zeid owei mera afd schiafe Boh kumma.

Am 1. Jenna 1880 is da Garrett zan Sheriff vo Lincoln County gwejd woan. Scho a boa Gsetzhiata hom vasuacht an Billy the Kid eizfanga, owa koana hodn dawischd. No hodn da Garrett gjogd und dawischd. Ea woitn owa ned eikassian, sundan hod an Billy segs Wochan Zeid gehm, dasa se no Mexico osetzn ko. Da Billy hod se owa nix gschissn und da Garrett hodn wida gjogd. Am 23. Dezemba 1880 hodan wida dawischd und am 13. Aprui 1881 isa zan Doud vauateid woan. Viazea Dog dano, is eana da Billy wida auskumma. Da Garrett hodan Billy wida segs Wochan Zeid gehm, dasa no Mexico geh ko, owa da Billy hod se wida afgmandlt. Am 14. Juli 1881 is da Pat Garrett ins Schlofzimma im Heisl voum Pete Maxwell eine gschlicha und hod an Billy glei daschossn. Da Billy is unbwaffned gwen. De Belohnung vo 500 Dollar woitn eam de Biaga net gehm, no hoda se an Anwoit gnumma und hods no griagt. Vo de Leid isa owa owei mera gmien woan.

Da Garrett hod se no a Ranch in de *Organ Mountains* bei *Las Cruces* in *New Mexico *kafft und an *Jesse Wayne Brazel* vopacht. De zwoa hom owa owei gschdrittn und 1908 hod da Brazel an Garrett daschossn.

An Pat Garrett sei Grob gfind ma afn* Masonic Cemetery* in *Las Cruces*.

## Schriftn
* Pat F. Garrett: *The authentic life of Billy, the Kid*. A faithful and interesting story. University of Oklahoma Press, Norman, OK 2000, ISBN 0-8061-3227-2 (englisch; Easchtausgabe: *The Authentic Life of Billy, the Kid, The Noted Desperado of the Southwest*. New Mexican Printing and Publishing Company, Santa Fé 1882)

## Fuim
De Gschicht voum Pat Garrett un Billy the Kid is oft vafuimd woan (Auswoi) :
* 1911: Billy the Kid – Kurzfilm von Laurence Trimble – Billy: Tefft Johnson
* 1930: Geächtet, gefürchtet, geliebt – Billy the Kid *(Billy the Kid)* – Regie: King Vidor – Billy: Johnny Mack Brown
* 1941: Der letzte Bandit *(Billy the Kid)* – Regie: David Miller – Billy: Robert Taylor
* 1943: Geächtet *(The Outlaw)* – Regie: Howard Hughes – Billy: Jack Buetel
* 1958: Einer muß dran glauben *(The Left-Handed Gun)* – Regie: Arthur Penn – Billy: Paul Newman
* 1961: Der Besessene *(One-Eyed Jacks)* - Regie: Marlon Brando - Billy (Rio): Marlon Brando
* 1970: Chisum – Regie: Andrew V. McLaglen – Billy: Geoffrey Deuel
* 1972: Dreckiger kleiner Billy *(Dirty Little Billy)* – Regie: Stan Dragoti – Billy: Michael J. Pollard
* 1973: Pat Garrett jagt Billy the Kid *(Pat Garrett and Billy the Kid)* – Regie: Sam Peckinpah – Billy: Kris Kristofferson
* 1988: Young Guns – Regie: Christopher Cain – Billy: Emilio Estevez
* 1990: Blaze of Glory – Flammender Ruhm *(Young Guns II)* – Regie: Geoff Murphy – Billy: Emilio Estevez

## Lidaradua
* Dietmar Kügler: *Sie starben in den Stiefeln.* Motorbuch Verlag, Stuttgart 1976; ISBN 3-87943-415-8

## Im Netz
*Der Wilde Westen – Pat Garrett